wannaphong/clean_thaiwikipedia huggingface dataset:
# อำเภอเมืองจันทร์
เมืองจันทร์ เป็นอำเภอหนึ่งของจังหวัดศรีสะเกษ แยกออกจากอำเภออุทุมพรพิสัย เมื่อวันที่ 1 เมษายน พ.ศ. 2535 และต่อมาเมื่อวันที่ 26 กันยายน พ.ศ. 2540 จึงได้มีพระราชกฤษฎีกายกฐานะเป็น อำเภอเมืองจันทร์

 ที่ตั้งและอาณาเขต 
อำเภอเมืองจันทร์ตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียง ดังนี้
 ทิศเหนือ ติดต่อกับอำเภอโพธิ์ศรีสุวรรณ 
 ทิศตะวันออก ติดต่อกับอำเภอโพธิ์ศรีสุวรรณและอำเภออุทุมพรพิสัย 
 ทิศใต้ ติดต่อกับอำเภอห้วยทับทัน
 ทิศตะวันตก ติดต่อกับอำเภอสำโรงทาบ และอำเภอโนนนารายณ์ อำเภอรัตนบุรี (จังหวัดสุรินทร์)

 การแบ่งเขตการปกครอง 
 การปกครองส่วนภูมิภาค 
อำเภอเมืองจันทร์แบ่งเขตการปกครองย่อยออกเป็น 3 ตำบล 52 หมู่บ้าน ได้แก่
1.เมืองจันทร์   (Mueang Chan)   25 หมู่บ้าน 2.ตาโกน   (Takon)    15 หมู่บ้าน 3.หนองใหญ่   (Nong Yai)  12 หมู่บ้าน 

 การปกครองส่วนท้องถิ่น 
ท้องที่อำเภอเมืองจันทร์ประกอบด้วยองค์กรปกครองส่วนท้องถิ่น 3 แห่ง ได้แก่
 เทศบาลตำบลเมืองจันทร์ ครอบคลุมพื้นที่ตำบลเมืองจันทร์ทั้งตำบล
 เทศบาลตำบลหนองใหญ่ ครอบคลุมพื้นที่ตำบลหนองใหญ่ทั้งตำบล
 องค์การบริหารส่วนตำบลตาโกน ครอบคลุมพื้นที่ตำบลตาโกนทั้งตำบล
# เกตตีสเบิร์ก
เกตตีสเบิร์ก (Gettysburg) เป็นบุรี (borough) ในเคาน์ตีอะแดม รัฐเพนซิลเวเนีย อยู่ห่างไป 68 กิโลเมตรทางตอนใต้ของเมืองแฮริสเบิร์ก  ประเทศสหรัฐอเมริกา และเป็นที่ตั้งของสภาเทศมลฑล จำนวนประชากรเมื่อ พ.ศ. 2543 มีจำนวน 7,490 คน

ถึงแม้ว่าเกตตีสเบิร์ก เป็นที่รู้จักในแง่ของแหล่งท่องเที่ยวเนื่องจากอยู่ใกล้สมรภูมิเกตตีสเบิร์ก แต่เกตตีสเบิร์กยังเป็นที่ตั้งของสถาบันการเรียนรู้ชั้นสูงทางศาสนาคือ "สถาบันเทววิทยาลูเธอแรน" ซึ่งก่อตั้งเมื่อ พ.ศ. 2369 และวิทยาลัยเกตตีสเบิร์กซึ่งเปิดสอนเมื่อ พ.ศ. 2375 

 ประวัติ 
 ยุคแรกๆ 
ที่ดินซึ่งเป็นบริเวณใจกลางของเทศมลฑลอะแดมปัจจุบันเป็นของ สมาพันธ์ อีโรควอยส์ (Iroquois) (การรวมกันของชนชาติพื้นเมืองอเมริกัน 5 ชาติ หรือ) และถูกซื้อมาโดยครอบครัววิลเลียม เพนน์ เมื่อ พ.ศ. 2279 ผู้คนที่มาอยู่อาศัยในพื้นที่นี้อยู่แล้วเป็นพวกเชื้อสายสก็อต-ไอริช และมีผู้หนึ่งชื่อ "ซามูเอล เกตตี" 

 สงครามกลางเมืองอเมริกาและยุทธการเกตตีสเบิร์ก 
ในระหว่างสงครามกลางเมืองอเมริกา (พ.ศ. 2404 - พ.ศ. 2409) ที่เกตตีสเบิร์กนี้เคยเป็นสมรภูมิรบในยุทธการเกตตีสเบิร์ก โดยเป็นการรบระหว่ากองทัพแห่งเวอร์จิเนียเหนือ (ฝ่ายใต้) ใต้การนำของนายพลโรเบิร์ต อี. ลี กับกองทัพแห่งโปรโตแมค (ฝ่ายเหนือ) ใต้การนำของนายพลจอร์จ จี. มีด โดยในการรบครั้งนี้ ฝ่ายเหนือเป็นฝ่ายชนะ

 บรรณานุกรม 
 The History and Topography of Dauphin, Cumberland, Franklin, Bedford, Adams, and Perry Counties Lancaster City, PA: Gilbert Hills, 1846.
# เทตสึจิน หุ่นเหล็กหมายเลข 28
เทตสึจิน หุ่นเหล็กหมายเลข 28  เป็นการ์ตูนญี่ปุ่นของมิตสึเทรุ โยโกยามา ตีพิมพ์ครั้งแรกตั้งแต่ พ.ศ. 2501 จำนวน 21 เล่ม  และนำมาสร้างเป็นอนิเมะขาวดำ จำนวน 83 ตอน ฉายในประเทศญี่ปุ่นระหว่าง พ.ศ. 2506 - 2508 และนำไปฉายในสหรัฐอเมริกา เมื่อ พ.ศ. 2509 โดยตัดมาเพียง 52 ตอน และเปลี่ยนชื่อเป็น Gigantor

ในปี พ.ศ. 2523-2524 มีการนำมาสร้างใหม่เป็นภาพยนตร์สี จำนวน 51 ตอน ฉายในญี่ปุ่นใช้ชื่อว่า Iron Man #28 (Tetsujin-nijūhachi-gō) ต่อมาได้นำไปฉายในสหรัฐอเมริกา ในปี พ.ศ. 2536 ใช้ชื่อว่า The New Adventures of Gigantor

ในปี พ.ศ. 2535 มีการสร้างภาคต่อชื่อ Iron Man #28 FX (Tetsujin-nijūhachi-gō-Efu-Ekkusu) ฉายในญี่ปุ่น

ในปี พ.ศ. 2547 มีการสร้างภาพยนตร์สีที่ใช้คนแสดงผสมกับคอมพิวเตอร์กราฟิกส์ โดยอ้างอิงรูปแบบเดิมของต้นฉบับ พ.ศ. 2501 และภาพยนตร์การ์ตูนโทรทัศน์  ใช้ชื่อว่า  Tetsujin-28 ออกฉายทั้งในญี่ปุ่นและสหรัฐอเมริกาในปี พ.ศ. 2548 (เป็นครั้งแรกในสหรัฐอเมริกา ที่ใช้ชื่อดั้งเดิม ไม่ได้ใช้ชื่อ Gigantor) และมีภาคต่อ ฉายในญี่ปุ่น ในปี พ.ศ. 2550 ใช้ชื่อว่า Tetsujin 28-go: Hakuchuu no Zagetsu (Tetsujin 28-go: The Remaining Month) ภาพยนตร์ภาคต่อนี้ ยังไม่มีกำหนดฉายในประเทศอื่นนอกประเทศญี่ปุ่น

 เรื่องย่อ 
ในช่วงสงครามโลกครั้งที่ 2 กองทัพญี่ปุ่นได้สร้างหุ่นยนต์รบ โดยอยู่ภายใต้การดูแลของ ศ.ชิคิจิมะ เทตสึโอะ และ ศ.คาเนดะ  แต่เมื่อญี่ปุ่นแพ้สงคราม โครงการจึงถูกระงับไปพร้อมกับการหายสาบสูญไปของ หุ่นเหล็กหมายเลข 28

ภายหลังสงคราม ศ.ชิคิจิมะ ได้นำกองทัพหุ่นยนต์ออกมาทำลายล้างเมือง หวังจะยึดครองโลก  แต่แผนการครองโลกของ ศ.ชิคิจิมะ ก็ไม่สำเร็จ เมื่อคาเนดะ โชทาโร่ ลูกชายวัย 12 ปี ของ ศ.คาเนดะ นำเทตสึจิน หุ่นเหล็กหมายเลข 28 ที่สร้างเสร็จสมบูรณ์แล้วออกมาต่อต้าน

 ตัวละคร 

 รายชื่อตอน
# รูต 66
ทางหลวงสหรัฐหมายเลข 66 หรือ รูต 66 (หรือ Route 66) เป็นทางหลวงเส้นหนึ่งในอดีตของสหรัฐอเมริกา ถือเป็นทางหลวงสายแรก ๆ ของรัฐบาลกลาง ก่อตั้งขึ้นเมื่อ 11 พฤศจิกายน ค.ศ. 1926 (พ.ศ. 2469) แต่การติดตั้งป้ายทางหลวงได้ทำในปีถัดมาhttp://www.legendsofamerica.com/66-Timeline.html เส้นทางในสมัยเริ่มแรก เริ่มต้นที่เมืองชิคาโก รัฐอิลลินอย ผ่านรัฐมิสซูรี แคนซัส โอคลาโฮมา เท็กซัส นิวเม็กซิโก แอริโซนา และมาสิ้นสุดที่เมทองงลอสแอนเจลิส รัฐแคลิฟอร์เนีย รวมระยะทางทั้งสิ้น 3,940 กิโลเมตร หรือ 2,448 ไมล์http://www.stjo66.de/mileposts_1926.htm

รูต 66 มีการปรับปรุงและปรับเปลี่ยนเส้นทางหลายครั้ง เช่นเลื่อนจุดสิ้นสุดจากกลางเมืองลอสแอนเจลิส มายังแซนตามอนิกา รูต 66 ไม่ได้สิ้นสุดที่ชายฝั่งมหาสมุทรแปซิฟิกอย่างที่เข้าใจโดยทั่วไป

รูต 66 เป็นเส้นทางหลักของการอพยพจากฝั่งตะวันออกไปยังด้านตะวันตกของสหรัฐอเมริกา โดยเฉพาะปัญหาภัยแล้งจากพายุทรายช่วงคริสต์ทศวรรษที่ 1930 ทำให้ชุมชนที่ตั้งอยู่ในแนวทางหลวงเจริญขึ้นมา

รูต 66 ถูกยกเลิกจากระบบทางหลวงอเมริกาเมื่อวันที่ 27 มิถุนายน ค.ศ. 1985 (พ.ศ. 2528)  หลังจากที่ความสำคัญของเส้นทางดังกล่าวหมดไป บางส่วนของเส้นทางเดิมมีการกำหนดให้เป็นเส้นทางชมวิว (National Scenic Byway) ที่ใช้ชื่อว่า Historic Route 66 (แปลว่าเส้นทางประวัติศาสตร์สาย 66) ซึ่งถนนได้แบ่งออกเป็นหลายช่วงและแทนที่ด้วยระบบทางหลวงอินเตอร์สเตต จากตะวันออกไปตะวันตกแบ่งเป็น อินเตอร์สเตต 55 แทนที่ถนนเส้นนี้ช่วงชิคาโกถึงเซนต์หลุยส์ อินเตอร์สเตต 44 แทนที่ถนนนี้ต่อจนถึงโอคลาโฮมาซิตี อินเตอร์สเตต 40 แทนที่ถนนต่อจนถึงบาร์สโตว์ รัฐแคลิฟอร์เนีย และที่เหลือเป็นส่วนสั้นแทนด้วยอินเตอร์สเตต 15 อินเตอร์สเตต 210 รูต 2 และอินเตอร์สเตต 10 ถึงแซนตามอนิกา

ทางหลวงเส้นนี้มีชื่ออื่น เช่น The Main Street of America, The Mother Road และ Will Rogers Highwayhttp://www.historic66.com/
# โรโบคอน
โรโบคอน สามารถหมายถึง
 โรโบคอน หุ่นยนต์สีแดง ตัวเอกของภาพยนตร์ชุด กัมบาเระ!! โรโบคอน และ โมเอโระ!! โรโบคอน
 เอบียู โรโบคอน ย่อมาจาก เอบียู โรบอท คอนเทสต์ (ABU Robot Contest) การแข่งขันหุ่นยนต์ในระดับอาชีวศึกษา และอุดมศึกษา
# ยุทธ์ ชัยประวิตร
ดร.ยุทธ์ ชัยประวิตร (ชื่อเดิม: อายุทธ์ จิรชัยประวิตร; เกิดเมื่อวันที่ 10 มิถุนายน พ.ศ. 2510) จบการศึกษาระดับประถมกับมัธยมศึกษาตอนต้นจากโรงเรียนสาธิตจุฬาลงกรณ์มหาวิทยาลัย มัธยมปลายจากโรงเรียนเตรียมอุดมศึกษา ปริญญาตรีเกียรตินิยมจาก คณะวิศวกรรมศาสตร์ จุฬาลงกรณ์มหาวิทยาลัย ปริญญาโท จากมหาวิทยาลัยโตเกียว ประเทศญี่ปุ่น ปริญญาเอก จากมหาวิทยาลัยเคมบริดจ์ ประเทศอังกฤษ 

ดร.ยุทธ์ เป็นอาจารย์พิเศษในระดับปริญญาโทของมหาวิทยาลัยธุรกิจบัณฑิต และมหาวิทยาลัยอัสสัมชัญ มีประสบการณ์ทำงานเป็น ประธานอนุกรรมการ วิศวกรรมสถานแห่งประเทศไทยในพระบรมราชูปถัมภ์ (วสท.) เป็นผู้ช่วยเลขาธิการสภานิติบัญญัติแห่งชาติ มีผลงานทางด้านการตรวจสอบ วิจัยและเสนอแนะเกี่ยวกับกิจการโทรคมนาคมหลายเรื่อง 

ในการเลือกตั้งในปลายปี พ.ศ. 2550 ดร.ยุทธ์ ในขณะนั้นซึ่งยังใช้ชื่อว่า อายุทธ์ ได้สมัครเป็นสมาชิกพรรคมัชฌิมาธิปไตย และลงเลือกตั้งในเขต 2 กรุงเทพมหานคร ซึ่งประกอบด้วยเขตสาทร บางคอแหลม ยานนาวา คลองเตย และวัฒนา คู่กับนายพิเชียร อำนาจวรประเสริฐ และนางสาวสุภาภรณ์ แสงทอง อดีตนักแสดง แต่ไม่ได้รับเลือก http://www.dailynews.co.th/election/?p=1068 โดยในช่วงการหาเสียงเลือกตั้ง นายประชัย เลี่ยวไพรัตน์ หัวหน้าพรรคมัชฌิมาธิปไตย ได้กล่าวถึง ดร.ยุทธ์ว่า มีความเก่งกาจ ความรู้สูง เป็นคนหนุ่มรุ่นใหม่ อีกทั้งยังหน้าตาดี จนสามารถนำไปเปรียบกับนายอภิสิทธิ์ เวชชาชีวะ หัวหน้าพรรคประชาธิปัตย์ได้พรรคมัชฌิมาธิปไตย กับ ‘ประชัย เลี่ยวไพรัตน์’

ต่อมาในปี พ.ศ. 2554 ดร.ยุทธ์ ได้รับเลือกจากคณะกรรมการสรรหาให้เป็นกรรมการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) แทนนายอรรถชัย บุรกรรมโกวิท ที่มีคุณสมบัติขัดต่อกฎหมายเลือก"ยุทธ์ ชัยประวิตร"นั่ง 1 ใน22 กสทช.แทน"อรรถชัย บุรกรรมโกวิท" จากโอเคเนชั่น

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๒๓ ตอนที่ ๒๓ ข หน้า ๑๔๗, ๑๘ ธันวาคม ๒๕๔๙
 อ้างอิง
# ร็อคกี้ ส.จิตรลดา
ร็อคกี้ ส.จิตรลดา เกิดเมื่อ 10 ตุลาคม พ.ศ. 2504 ที่ จ.ศรีสะเกษ สถิติการชก 19 ครั้ง ชนะ 16 (น็อค 15) แพ้ 3

 เกียรติประวัติ 
 แชมป์เงารุ่นแบนตัมเวท WBC 
 ชิง 18 มกราคม 2529 ชนะทีเคโอ ยก 2 ราอุล บัลเดซ  ที่ อินดอร์ สเตเดียม หัวหมาก
 เสียแชมป์ 10 ธันวาคม 2529 แพ้ทีเคโอ ยก 4 ราอุล บัลเดซ (เม็กซิโก) ที่ อินดอร์สเตเดียม หัวหมาก
# เอกวิทย์ สิงห์ชัชวาลย์
เอกวิทย์ สิงห์ชัชวาลย์ ชาวจังหวัดกาฬสินธุ์ สถิติการชก 18 ครั้ง ชนะ 16 (น็อค 5) แพ้ 2

 เกียรติประวัติ 
 แชมป์เงารุ่นไลท์ฟลายเวท IBF 
 ชิง 25 เมษายน 2536 ชนะคะแนน เบียน รัมเปียนัต  ที่ ...
 เสียแชมป์ 10 ธันวาคม 2536 แพ้น็อค ยก 12 โดมิงกุส ซิวาเลตเต้ (อินโดนีเซีย) ที่ จ.สุพรรณบุรี
 แชมป์เงารุ่นไลท์ฟลายเวท IBF 	
 ชิง 29 ตุลาคม 2538 ชนะคะแนน ยานีน มัลเฮนโด (อินโดนีเซีย) ที่ จ.สุพรรณบุรี
 เสียแชมป์ 24 มีนาคม 2539 แพ้คะแนน อานิส โรกา (อินโดนีเซีย) ที่ ...
# กัมบาเระ!! โรโบคอน
กัมบาเระ โรโบคอน  เป็นภาพยนตร์ซีรีส์แนวโทคุซัทสึของประเทศญี่ปุ่น เขียนบทโดย โชทาโร่ อิชิโนะโมะริ ผู้ให้กำเนิดไอ้มดแดง ออกฉายทางโทรทัศน์ระหว่าง พ.ศ. 2517 - 2519 เคยเข้ามาฉายในประเทศไทย และนำกลับมาฉายใหม่ทางสถานีโทรทัศน์ไอทีวี ภายใต้ลิขสิทธิ์บริษัท A.I. Thailand

กัมบาเระ โรโบคอน เป็นเรื่องเกี่ยวกับหุ่นยนต์สีแดงชื่อ โรโบคอน ที่อาศัยอยู่กับครอบครัวคุริฮะระ และอยู่ในการดูแลของโรงเรียนหุ่นยนต์ ซึ่งฝึกฝนให้เป็นหุ่นยนต์ที่มีจิตใจดีงาม ในแต่ละตอนโรโบคอนจะออกไปผจญภัยร่วมกับเพื่อนหุ่นยนต์ โดยมีโรบินสาวน้อยต่างดาวคอยให้ความช่วยเหลือ ในตอนท้ายของตอน จะมีการสรุปผลการทำความดีในสัปดาห์นั้น ให้คะแนนโดย Mr. Gantz ครูใหญ่หุ่นยนต์ เป็นรูปหัวใจมาประดับที่ตัว โดยมากโรโบคอนจะทำคะแนนได้ดี แต่ทำผิดพลาดเสียหายในตอนท้าย จึงมักจะถูกหักคะแนนเหลือ 0 อยู่เสมอ

ในปี พ.ศ. 2542 ได้มีการนำกลับมาสร้างใหม่อีกครั้ง โดยใช้ชื่อว่า Ganbare! Robocon VS Moero! Robocon

 ตัวละคร 
 ตัวละครหลัก 
โรโบคอน
 หุ่นยนต์ที่ใช้ไฟฟ้าและน้ำมันเป็นเชื้อเพลิง มีเครื่องยนต์อยู่บริเวณหน้าท้อง รูปร่างคล้ายกระโปรงหน้าของรถเต่าโฟล์กสวาเกน ซึ่งเป็นที่นิยมในประเทศญี่ปุ่น โรโบคอนมีความสามารถพิเศษ เก็บขาเข้าไปในตัวถัง เปลี่ยนเป็นล้อเพื่อให้เดินทางได้อย่างรวดเร็ว และมีใบพัดอยู่ที่หลัง ทำให้สามารถบินได้ และกลัวแมลงสาบเป็นอย่างมาก
โรบิน
อาจารย์กังซึ

 นักเรียนรุ่นที่ 1 
โรโบกาลิ
โรโบปา
โรโบวัล
โรโบโดโระ
โรโบตอน

 นักเรียนรุ่นที่ 2 
โรโบเปจา
โรโบกุย
โรโบปู
โรโบเปียน
โรโบโจ
โรโบกาคิ
โรโบเกระ
โรโบเมกะ
โรโบอินุ
โรโบคาร์

 นักเรียนรุ่นที่ 3 
โรโบริกิ
โรโบเมโร
โรโบเดกิ
โรโบจอย
โรโบเปเคะ
โรโบปิน
โรโบแจน

 ส่วนเกี่ยวข้อง 
 โมเอโระ!! โรโบคอน

 แหล่งข้อมูลอื่น 
 
 เรื่องย่อ จาก Animation International 
 Photo Gallery
# ไลล่า เล
ไลล่า เล (4 มกราคม พ.ศ. 2526 -) เป็นนักแสดงหนังโป๊ชาวอเมริกัน  เกิดและเติบโตที่เมืองลองบีช รัฐแคลิฟอร์เนีย สหรัฐอเมริกา เป็นลูกครึ่งที่เกิดจากมารดาชาวไทย

เมื่อเดือนตุลาคม พ.ศ. 2550 เธอประกาศไว้ในเว็บไซต์ส่วนตัวว่า ต่อไปนี้เธอจะออกจากวงการ และไม่เกี่ยวข้องกับหนังโป๊อีกต่อไป
# เทรา แพทริก
เทรา แพทริก (25 กรกฎาคม พ.ศ. 2519 -) เป็นนักแสดงหนังโป๊ชาวอเมริกัน  มีชื่อจริงว่า ลินดา แอนน์ ฮอปกินส์  เกิดที่เมืองเกรตฟอลส์ รัฐมอนแทนา สหรัฐอเมริกา เป็นลูกครึ่งที่เกิดจากมารดาชาวไทย ต่อมาบิดามารดาแยกทางกัน เธอจึงอาศัยอยู่กับบิดา และเติบโตที่ซานฟรานซิสโก

 แหล่งข้อมูลอื่น
# ลูซี่ ไท
ลูซี่ ไท (13 พฤศจิกายน พ.ศ. 2527 -) เป็นนักแสดงหนังโป๊ชาวอเมริกัน  เกิดที่ประเทศสิงคโปร์ และเติบโตที่ สหรัฐอเมริกา เป็นลูกครึ่งไทย-กัมพูชา เธอมีน้องสาวชื่อ ไนล่า ไท ซึ่งเป็นนักแสดงหนังโป๊เช่นกัน
# ข้าวหลามดง
ข้าวหลามดง  ชื่ออื่น จำปีหิน (ชุมพร) นมงัว (ปราจีนบุรี) เป็นไม้ตระกูลเดียวกับกระดังงา เป็นไม้ต้นขนาดเล็ก สูง 3-7 เมตร ทรงพุ่มโปร่ง เปลือกต้นสีเทาอมดำ เนื้อไม้เหนียว ปลูกเป็นไม้ดอกไม้ประดับ ใช้เป็นสมุนไพรหลังคลอดบุตร ทางภาคอีสานแก่นต้นเป็นส่วนผสมของยารักษาโรคซางในเด็กสถาบันวิจัยวลัยรุกขเวช มหาวิทยาลัยมหาสารคาม. พรรณไม้พื้นบ้านอีสาน เล่ม 1. มหาสารคาม: มหาวิทยาลัยมหาสารคาม. 2544 หน้า 41

 ลักษณะ 
ใบ เป็นใบเดี่ยว เรียงสลับสองข้างกิ่ง แผ่นใบรูปขอบขนาน กว้าง 3-4 ซม. ยาว 10-16 ซม. ปลายใบเรียวแหลม โคนใบรูปลิ่ม ผิวใบด้านบนสีเขียวกว่าผิวใบด้านล่าง ก้านใบยาวราว 0.8 ซม. ดอก เป็นดอกเดี่ยวออกที่ซอกใบตามลำต้นหรือกิ่ง 1-3 ดอก กลีบเลี้ยงมีขนาดเล็ก 3 กลีบ สีเขียวแผ่กางออก กลีบดอกมี 6 กลีบ เรียงเป็น 2 ชั้น ๆ ละ 3 กลีบ ชั้นนอกรูปไข่ กว้าง 2.5-3 ซม. ยาว 4-5 ซม.ชั้นในยาว 1 เซนติเมตรประกบกันเป็นรูปสามเหลี่ยม กลีบดอกชั้นนอกอวบหนารูปหอก กว้าง 2.5-3 เซนติเมตร ยาว 4-5 เซนติเมตร ก้านดอกยาวประมาณ 1 ซม ดอกอ่อนสีเขียว เมื่อบานเปลี่ยนเป็นสีเหลืองหรือชมพูกางออก จากกัน เมื่อบานมีขนาดเส้นผ่าศูนย์กลางของดอก 3-3.5 เซนติเมตร ส่งกลิ่นหอมเย็น ดอกบาน 2-3 วัน แล้วจึงโรย มีอีกพันธุ์หนึ่งที่ดอกบาน แล้วเปลี่ยนจากสีเขียวอมเหลืองเป็นสีส้มแดงแล้วจึงโรย ซึ่งเป็นพันธุ์ที่หายากมากกว่า ออกดอกทยอยตลอดปี ดอกส่งกลิ่นหอมเย็นตลอดวัน ผล ออกเป็นกลุ่ม กลุ่มละ 6-12 ผล แต่ละผลรูปรี ยาว 2-3 ซม. ไม่มีก้านผล ผลแก่สีเขียวอมเหลือง มี 2-5 เมล็ด

ขยายพันธุ์ ด้วยการเพาะเมล็ด เจริญเติบโตได้ดีในที่ร่ม และมีแสงแดดรำไร ปลูกในกระถางควรใช้วิธีการทาบกิ่ง ส่วนวิธี การตอนพบว่าออกรากได้ยากมาก
# ธงฉาน (ไทย)
thumb|300px|เรือหลวงประแส (ชื่อเดิม: USS Glendale ; รหัสเดิม: PF-36) และเรือหลวงท่าจีน (ชื่อเดิม: USS Gallup ; รหัสเดิม: PF-47) จอดขณะทำพิธีรับมอบเรือจากกองทัพเรือสหรัฐอเมริกา ที่หัวเรือชักธงฉานของราชนาวีไทย
ธงฉานของกองทัพเรือไทย เป็นธงที่ใช้ชักที่หัวเรือรบและเรือหลวง และสำหรับใช้เป็นธงประจำกองทหารสำหรับหน่วยทหารที่ยังไม่ได้รับพระราชทานธงชัยเฉลิมพล ในเวลายกพลขึ้นบก มีลักษณะตามที่ระบุในพระราชบัญญัติธง พ.ศ. 2522 ว่า "ธงฉาน มีลักษณะเช่นเดียวกับ ธงชาติ แต่ตรงกลางของผืนธง มีรูปจักรแปดแฉก แฉกของจักร เวียนไปทางซ้าย และมีสมอสอดวงจักร ภายใต้พระมหามงกุฎ รูปเหล่านี้เป็นสีเหลือง"

 วิวัฒนาการของธงฉาน 
ธงฉานของไทยเริ่มมีใช้ขึ้นครั้งแรกในรัชสมัยรัชกาลที่ 4 ในระยะเดียวกันกับการกำหนดให้ใช้ธงช้างเผือกพื้นแดงเป็นธงชาติสยาม โดยทรงพระกรุณาโปรดเกล้าฯ ให้ใช้ธงรูปช้างเผือกหันหน้าเข้าเสาพื้นสีขาบชักไว้ที่หัวเรือหลวง เพื่อให้สามารถแยกแยะความแตกต่างของเรือค้าขายของเอกชนสยามกับเรือหลวงได้ชัดเจน และพระราชทานนามธงนี้ว่า "ธงเกตุ"

เมื่อมีการจัดระเบียบธงในสมัยรัชกาลที่ 5 ครั้งแรก โดยการประกาศใช้พระราชบัญญัติว่าด้วยแบบอย่างธงสยาม ร.ศ. 110 (พ.ศ. 2434) จึงทรงพระกรุณาโปรดเกล้าฯ กำหนดให้ใช้ธงช้างเผือกทรงเครื่องยืนแท่นบนพื้นสีขาบเป็นธงฉานแทนธงเดิม (แต่ยังคงเรียกชื่อธงว่า ธงเกตุ) และใช้เป็นธงสำหรับหมายยศของนายทหารเรือชั้นนายพล โดยกำหนดจากตำแหน่งเสาเรือที่ชักธงฉานเป็นหลัก ดังนี้

 ตำแหน่งที่นายพลเรือเอก ชักขึ้นที่เสาใหญ่
 ตำแหน่งที่นายพลเรือโท ชักขึ้นที่เสาหน้า
 ตำแหน่งที่นายพลเรือตรี ชักขึ้นที่เสาท้าย

ต่อมาได้มีการปรับปรุงการใช้ธงเกตุหลายครั้ง โดยในปี พ.ศ. 2440 ได้มีการเปลี่ยนชื่อธงเกตุเป็น "ธงฉาน" และกำหนดขอบเขตการใช้ธงให้ชัดเจนขึ้นว่า ธงนี้ใช้สำหรับชักขึ้นที่หน้าเรือหลวงทั้งปวง และยังคงใช้เป็นธงหมายยศนายพลเรือเอก โดยชักธงขึ้นที่เสาใหญ่ ส่วนธงหมายยศชั้นอื่น ๆ นั้น ได้กำหนดให้มีลักษณะต่างกันออกไปจากธงฉานเดิม โดยธงนายพลเรือโทจะมีจักรเพิ่มที่หน้ารูปช้างในธงฉาน 1 จักร ถ้าเป็นธงนายพลเรือตรีก็เพิ่มรูปจักรขึ้นเป็น 2 จักร ส่วนธงนายพลเรือจัตวานั้นใช้ธงฉานตัดชายเป็นรูปหางนกแซงแซวแทน ต่อมาก็ได้ปรับปรุงขอบเขตของการใช้ธงอีกครั้งใน พ.ศ. 2453 สมัยรัชกาลที่ 6 โดยมีข้อกำหนดเพิ่มเติมว่า ถ้าชักธงนี้ขึ้นที่ปลายพรวนเสาหน้าเรือลำใด เป็นเครื่องหมายว่าเรือลำนั้นเป็นเรือยามประจำอ่าว และใช้ธงนี้เป็นธงประจำกองทหารในเวลายกพลขึ้นบก

พ.ศ. 2460 ได้มีการเปลี่ยนแปลงธงชาติสยามมาเป็นธงไตรรงค์ ธงฉานจึงได้เปลี่ยนลักษณะจากเดิมมาเป็นแบบที่ใช้อยู่ในปัจจุบัน คือ พื้นธงเป็นธงชาติ (ธงไตรรงค์) แต่ตรงกลางมีรูปสมอสอดวงจักรและมีพระมหามงกุฎอยู่เบื้องบน และใช้สีเหลืองเป็นสีประจำรูปนั้น ความหมายในการใช้ธงยังคงเหมือนเดิม ส่วนธงฉานรูปแบบเดิมนั้นก็ยังคงใช้ต่อไปในฐานะธงหมายยศนายทหารเรือจนถึง พ.ศ. 2479ธงราชนาวีและธงที่ใช้ในกองทัพเรือ (พิพิธภัณฑ์กองทัพเรือ) - ดูเพิ่มเติมในส่วนของธงแสดงยศสำหรับทหารเรือ

ภายหลังได้มีการกำหนดความหมายในการใช้ธงเพิ่มขึ้นอีกข้อหนึ่ง ตามพระราชบัญญัติธง พ.ศ. 2479 ว่า ถ้าชักขึ้นที่เสากาฟฟ์ของเรือลำใด เป็นเครื่องหมายว่าในเรือลำนั้นเป็นที่ตั้งของศาลทหาร ซึ่งดำเนินการพิจารณาคดีอยู่ ซึ่งได้ใช้มาจนถึง พ.ศ. 2522 จึงลดความหมายของการใช้ธงลงมาตามพระราชบัญญัติธงฉบับปัจจุบันเหลือเพียง ใช้เป็นธงหมายเรือพระที่นั่ง และเรือหลวง หรือ เป็นธงสำหรับหน่วยทหารเรือที่ยกพลขึ้นบก ซึ่งหน่วยทหารนั้น ไม่ได้รับพระราชทานธงไชยเฉลิมพล
# วัตถุให้ความหวานทดแทนน้ำตาล
วัตถุให้ความหวานทดแทนน้ำตาล หรือเรียกโดยย่อว่า น้ำตาลเทียม เป็นกลุ่มของวัตถุหรือสารที่มีรสหวานสามารถใช้ปรุงอาหารแทนน้ำตาลได้ ในทางวิชาการ วัตถุให้ความหวานทดแทนน้ำตาล จัดเป็นวัตถุเจือปนอาหารกลุ่มหนึ่ง ที่มีสมาชิกอยู่หลายตัว เช่น แอสปาร์แตม แซกคารีน หญ้าหวาน
# ลูคัส เกรบีล
ลูคัส สเตเฟน เกรบีล (เกิด 23 พฤศจิกายน, พ.ศ. 2527Official Website . LucasGrabeel.org.) เป็นนักแสดงและนักร้องชาวอเมริกัน. ลูคัสได้รับบทภาพยนตร์โทรทัศน์เรื่องไฮสคูลมิวสิกเคิลเป็นไรอาน เอวานส์.

 ผลงาน 
 ภาพยนตร์ 
 ปีชื่อ บทอื่นๆ พ.ศ. 2552มิลก์ แดนนี นิโคเลตตา ภาพยนตร์ พ.ศ. 2551 ไฮสคูลมิวสิกเคิล 3 ไรอาน เอวานส์  ภาพยนตร์Lock and Roll Forever Sony does Japanese 'Musical', Variety, October 30, 2007.  ไม่มีข้อมูลนี้  ภาพยนตร์ The Adventures of Food Boy  Ezra  ภาพยนตร์พ.ศ. 2550 Alice series|Alice  Lester McKinley  ภาพยนตร์ ไฮสคูลมิวสิกเคิล 2  ไรอาน เอวานส์  ภาพยนตร์โทรทัศน์ Disney Channel Games  ตัวเขาเอง  ทีมสีเขียว พ.ศ. 2549 Smallville Young Lex Luthor ดารารับเชิญ 'Til Death  Pete Pratt  ดารารับเชิญ (1 ตอน) Return To Halloweentown Ethan Dalloway ภาพยนตร์โทรทัศน์ ไฮสคูลมิวสิกเคิล ไรอาน เอวานส์  ภาพยนตร์โทรทัศน์ Miss Teen USA  ตัวเขาเอง    Teen Choice Awards  ตัวเขาเอง  ชนะรางวัลTeen Choice Awards Disney Channel Games  ตัวเขาเอง   ทีมสีเขียว Veronica Mars  Kelly Kuzio  ดารารับเชิญ (2 ตอน) พ.ศ. 2548  Boston Legal  Jason Matheny  ดารารับเชิญ พ.ศ. 2548 Halloweentown High Ethan Dalloway  ภาพยนตร์โทรทัศน์

 เพลง 
 ปี ชื่อ อัลบั้ม พ.ศ. 2549 "You Know I Will" The Fox and The Hound 2 soundtrack
|-
| align = "center" rowspan="4" | พ.ศ. 2550
| align = "left"   | "Go the Distance"
| align = "center" | DisneyMania 5'' "You Got It"* Demo Single "Jenny Got A Fever" Alice Soundtrack "Let It Snow" A Disney Channel Holiday
# เจ้าหลวงเมืองล้า
เจ้าหลวงเมืองล้า เป็นเจ้าเมืองที่ปกครองเมืองล้าในสิบสองปันนา เป็นนักรบที่เก่งกล้าสามารถและเป็นแม่ทัพนายกองของชาวไทลื้อเมืองล้าทั้งมวล และท่านได้สิ้นชีพพิตักษัยในดินแดนสิบสองปันนา  

ปัจจุบันชาวไทลื้อจัดประเพณีบวงสรวงดวงวิญญาณเจ้าหลวงเมืองล้า อำเภอท่าวังผา จังหวัดน่าน ทุก 3 ปี เรียกว่า "สามปี๋สี่ฮวงข้าว"
# เทศบาลตำบลแม่สาย
แม่สาย  เป็นเทศบาลตำบลแห่งหนึ่งอยู่ในอำเภอแม่สายทางเหนือสุดของจังหวัดเชียงราย เป็นเทศบาลที่อยู่เหนือสุดของประเทศไทย และตั้งอยู่ปลายสุดของถนนพหลโยธิน แม่สายเป็นด่านข้ามชายแดนสำคัญ โดยมีทางหลวงเอเชียสาย 2 (ทางหลวงแผ่นดินหมายเลข 1 หรือ ถนนพหลโยธิน) ข้ามสะพานข้ามแม่น้ำสายไปยังเมืองท่าขี้เหล็กในประเทศพม่า เทศบาลตำบลแม่สาย มีขนาดใหญ่เทียบเท่าเทศบาลเมือง

 ประวัติ 
เดิมเทศบาลตำบลแม่สายมีฐานะเป็น "สุขาภิบาลแม่สาย" เมื่อวันที่ 14 พฤษภาคม พ.ศ. 2499ประกาศกระทรวงมหาดไทย เรื่อง จัดตั้งสุขาภิบาลแม่สาย อำเภอแม่สาย จังหวัดเชียงราย ต่อมาเมื่อวันที่ 28 พฤษภาคม พ.ศ. 2536 สุขาภิบาลแม่สายได้มีพระราชกฤษฎีกาเปลี่ยนแปลงเขตพื้นที่การปกครองของสุขาภิบาลแม่สายใหม่ ได้ขยายอาณาบริเวณของเขตสุขาภิบาลเป็น 5.13 ตารางกิโลเมตรประกาศกระทรวงมหาดไทย เรื่อง เปลี่ยนแปลงเขตสุขาภิบาลแม่สาย อำเภอแม่สาย จังหวัดเชียงราย ต่อมาได้รับการเปลี่ยนแปลงฐานะจากสุขาภิบาลเป็น "เทศบาลตำบลแม่สาย" เมื่อวันที่ 25 พฤษภาคม พ.ศ. 2542 มีพื้นที่ครอบคลุม หมู่ 1 หมู่ 2 หมู่ 3 หมู่ 10 ตำบลเวียงพางคำ และ หมู่ 2 หมู่ 6 หมู่ 7 หมู่ 8 หมู่ 10

 อาณาเขต 
เทศบาลตำบลแม่สายเป็นเทศบาลที่ตั้งอยู่ใน อำเภอแม่สาย จังหวัดเชียงราย มีอาณาเขตติดต่อดังต่อไปนี้
 ทิศเหนือ ติดต่อกับ เมืองท่าขี้เหล็ก  ประเทศพม่า
 ทิศใต้ ติดต่อกับ เทศบาลตำบลเวียงพางคำ
 ทิศตะวันออก ติดต่อกับ เทศบาลตำบลแม่สายมิตรภาพ
 ทิศตะวันตก ติดต่อกับ เทศบาลตำบลเวียงพางคำ

 เขตการปกครอง 
ครอบคลุมบางส่วนของ 2 ตำบล คือ ตำบลแม่สาย และตำบลเวียงพางคำ จำนวน 9 หมู่บ้าน ได้แก่

 ตำบลแม่สาย
 หมู่ที่ 2 บ้านเหมืองแดง
 หมู่ที่ 6 บ้านป่ายางชุม
 หมู่ที่ 7 บ้านเกาะทราย
 หมู่ที่ 8 บ้านป่ายาง
 หมู่ที่ 10 บ้านไม้ลุงขน

 ตำบลเวียงพางคำ
 หมู่ที่ 1 บ้านแม่สาย 
 หมู่ที่ 2 บ้านดอยงาม
 หมู่ที่ 3 บ้านเวียงพาน
 หมู่ที่ 10 บ้านป่ายางผาแตก

 ชุมชน 
ชุมชนในเทศบาลตำบลแม่สาย ประกอบด้วย 10 ชุมชน ได้แก่

 ชุมชนแม่สาย         
 ชุมชนดอยเวา              
 ชุมชนดอยงาม           
 ชุมชนเวียงพาน
 ชุมชนป่ายางผาแตก
 ชุมชนเหมืองแดง
 ชุมชนป่ายางชุม
 ชุมชนเกาะทราย
 ชุมชนป่ายาง
 ชุมชนไม้ลุงขน

 ประชากร 

จำนวนประชากรในเขตเทศบาลตำบลแม่สายมี 28,250 คน และ จำนวนหลังคาเรือน 13,307 หลังคาเรือน 
 ประชากรในเขตเทศบาลตำบลแม่สาย หมู่บ้าน  ชาย  หญิง  รวม  จำนวนบ้าน บ้านเหมืองแดง ตำบลแม่สาย  1,300  1,502  2,802  1,472 บ้านป่ายางชุม ตำบลแม่สาย  1,255  1,350  2,605  1,155 บ้านเกาะทราย ตำบลแม่สาย  1,487  1,750  3,237  1,608 บ้านป่ายาง ตำบลแม่สาย  1,517  1,765  3,282  1,794 บ้านไม้ลุงขน ตำบลแม่สาย  1,879  2,248  4,127  2,306 บ้านแม่สาย ตำบลเวียงพางคำ  1,751  1,867  3,618  2,001 บ้านดอยงาม ตำบลเวียงพางคำ  378  444  822  325 บ้านเวียงพาน ตำบลเวียงพางคำ  1,944  2,310  4,254  1,565 บ้านป่ายางผาแตก ตำบลเวียงพางคำ  1,251  1,419  2,670  1,077 ทะเบียนบ้านกลาง  434  399  833  4 รวม  13,196  15,054  28,250  13,307

 การขนส่ง 
 ทางหลวง 
  ถนนพหลโยธิน
  ทางหลวงแผ่นดินหมายเลข 1041
  ทางหลวงแผ่นดินหมายเลข 1290

 สถานที่ท่องเที่ยว 
เทศบาลตำบลแม่สายมีแหล่งท่องเที่ยวที่น่าสนใจและขึ้นชื่อมากมาย เช่น ตลาดการค้าชายแดนไทย-เมียนมาร์ วัดพระธาตุดอยตุง วัดพระธาตุดอยเวา วนอุทยานถ้ำหลวง-ขุนน้ำนางนอน ถ้ำที่คาดว่ายาวที่สุดของไทย ถ้ำปุ่ม ถ้ำปลา ถ้ำเสาหินพญานาค วัดถ้ำผาจม
# แซ็ก เอฟรอน
แซ็กคารี เดวิด อเล็กซานเดอร์ "แซ็ก" เอฟรอน  เกิดเมื่อ 18 ตุลาคม ค.ศ. 1987 เป็น Zac Efron - Biography  นักแสดงและนักร้องชาวอเมริกัน มีชื่อเสียงจากบททรอย บอลตันในภาพยนตร์ของดิสนีย์เรื่องไฮสคูลมิวสิกเคิล หรือ ชื่อไทย "มือถือไมค์ หัวใจปิ๊งรัก" และ ซีรีส์ของ วอร์เนอร์บราเธอส์ เรื่อง Summerland

 ประวัติ 

 ชีวิตส่วนตัว 
แซ็ก เกิดใน San Luis Obispo รัฐแคลิฟอร์เนีย และต่อมาย้ายไปอยู่ที่ อาร์โรโยแกรนด์, California พ่อเขาชื่อ เดวิด เอฟรอน มีอาชีพเป็น วิศวกรไฟฟ้าที่สถานีไฟฟ้า และ แม่ของเขา ชื่อ สตาร์ล่า บาสเก็ตต์ เคยมีอาชีพเป็นอดีตเลขานุการที่โรงไฟฟ้า ที่เดียวกับพ่อของเขา แซ็กมีน้องชาย 1 คน ชื่อ ดีแลน แซ็กเกิดในครอบครัวชนชั้นกลาง และ นามสกุลของแซ็กคือ " เอฟรอน "ในภาษาฮีบรู หมายถึง ความสนุกสนาน(ปู่ของเขาเป็นชาวยิว) 

แซ็ก มีสุนัข 2 ตัว, พันธุ์ Australian shepherd ชื่อดรีมเมอร์กับพัปปี้, และมีแมววิเชียรมาศชื่อไซมอน.

 การศึกษา 
แซ็ก จบการศึกษาจาก โรงเรียนมัธยมอาร์โรโยแกรนด์ ในปี 2006 และได้รับการยอมรับแล้วใน University of Southern California แต่ได้รอการตัดบัญชีลงทะเบียนเรียนของเขาที่จะทำงานในโครงการภาพยนตร์  นอกจากนี้เขายังได้เข้าร่วม แปซิฟิกวิทยาลัยศิลปะการแสดง วิทยาลัยชุมชนที่ตั้งอยู่ใน ซานตามาเรีย, แคลิฟอร์เนีย 

 ผลงานภาพยนตร์ 
ปี ภาพยนตร์บทอื่นๆพ.ศ. 2546Melinda's WorldStuart Wasserพ.ศ. 2546The Big Wide World of Carl LaemkePete Laemkeพ.ศ. 2547Miracle RunSteven Morganพ.ศ. 2547Triple PlayHarry Fullerพ.ศ. 2548The Derby StallionPattrick McCardleพ.ศ. 2549If You Lived Here, You'd be Home NowCodyพ.ศ. 2549ไฮสคูลมิวสิกเคิลทรอย บอลตันพ.ศ. 2550Hairsprayลิงก์ ลาร์กิ้นพ.ศ. 2550ไฮสคูลมิวสิกเคิล 2ทรอย บอลตันพ.ศ. 2551ไฮสคูลมิวสิกเคิล 3ทรอย บอลตันพ.ศ. 255217 AgainMike O'Donnell (วัยรุ่น)พ.ศ. 2552Me and Orson WellesRichard Samuels พ.ศ. 2554 charlie st. cloudcharlie st. cloudพ.ศ. 2555 new year's evepaulพ.ศ. 2555 Liberal ArtsNatพ.ศ. 2555 The LoraxTedให้เสียงพ.ศ. 2555The Lucky OneLogan Thibault พ.ศ. 2555The PaperboyJack Jamesพ.ศ. 2555At Any Price Dean Whippleพ.ศ. 2556ParklandDr. Charles 'Jim' Carricoพ.ศ. 2557That Awkward MomentJasonพ.ศ. 2557Bad Neighboursเท็ดดี้ แซนเดอร์สพ.ศ. 2558We Are Your FriendsColeพ.ศ. 2559Dirty Grandpa Jason Kellyพ.ศ. 2559Neighbors 2: Sorority Rising เท็ดดี้ แซนเดอร์สพ.ศ. 2559Neighbors 3: Zombies Rising (Short) เท็ดดี้ แซนเดอร์สพ.ศ. 2559Mike and Dave Need Wedding Dates Dave Stangleพ.ศ. 2560The Masterpiece Dan Janjigianพ.ศ. 2560Baywatch Matt Brodyพ.ศ. 2560The Greatest Showman on Earth Phillip

 โทรทัศน์ 
ปี ผลงานโทรทัศน์บทEpisodeพ.ศ. 2545FireflyYoung Simon tam"Safe"พ.ศ. 2546 The GuardianLuke Tomello"Without Consent"พ.ศ. 2546ERBobby Neville"Dear Abby"พ.ศ. 2548SummerlandCameron Bale16 episodesพ.ศ. 2548CSI: MiamiSeth Dawson"Sex & Taxes"พ.ศ. 2548The ReplacementDavey Hunkerhoff"Davey Hunkerhoff/Ratted Out"พ.ศ. 2549HeistPizza Delivery Guy "Pilot"พ.ศ. 2549The Suite Life Of Zack & CodyTrevor"Odd Couples"พ.ศ. 2549NCISDanny"Deception"พ.ศ. 2550Robot ChickenBilly Joel"Tell My Mom"พ.ศ. 2550Robot ChickenHarry Potter"I Love Her"พ.ศ. 2550Saturday Night Liveตัวเขาเอง2 episodesพ.ศ. 2550Entourageตัวเขาเอง"Security Briefs"พ.ศ. 2551Robot ChickenAnakin Skywalker"Robot Chicken Star Wars Episode III"
# เจ้าเจตบุตรพรหมินทร์
พระเจ้าเจตบุตรพรหมมินทร์ หรือ เจ้าเจตบุตร  ทรงเป็นเจ้าผู้ครองนครน่าน องค์ที่ 40 และองค์ที่ 41 แห่งนครน่าน (ภายใต้การปกครองของอาณาจักรพม่า) เสด็จขึ้นครองเมืองน่านในปี พ.ศ. 2134 สืบสันติวงศ์ต่อจากพระบิดา พระยาหน่อคำเสถียรไชยสงคราม เจ้าผู้ครองนครน่าน องค์ที่ 39รุ่งพงษ์ ชัยนาม. ประวัติศาสตร์ล้านนา : ประวัติศาสตร์ไทยที่คนไทยไม่ค่อยมีโกาสได้ศึกษา. มหาวิทยาลัยสุโขทัยธรรมาธิราช

พระประวัติ
พระเจ้าเจตบุตรพรหมมินทร์ ทรงเป็นพระราชโอรสในเจ้าพระยาหน่อคำเสถียรไชยสงคราม ประสูติแต่ พระนางแสดพลัวเทวี ทรงมีพระอนุชา ร่วมพระบิดา พระมารดา 4 พระองค์
 พระเจ้าเจตบุตรพรหมมินทร์
 เจ้าน้ำบ่อ 
 พระเจ้าศรีสองเมือง
 เจ้าอุ่นเมือง

พระกรณียกิจ
 พ.ศ. 2139 แรม 3 ค่ำ เดือน 8  พระเจ้าเจตบุตรพรหมมินทร์ เสด็จไปเมืองพ้อ (เขตอำเภอเวียงสา) ไปสร้างวัดดอนแท่น และได้ทำพิธีเถราภิเษกมหาสามีเจ้าขวานแขวน ให้เป็นสังฆราชา
 พ.ศ. 2139 แรม 1 ค่ำ เดือน 9 ได้ทำพิธีเถราภิเษกเจ้าแช่แห้งให้เป็นสังฆราชา

 ราชตระกูล